Eelnõu  

NARVA LINNAVALITSUS
KORRALDUS
Narva                                                                                   ………………..  2012.a. nr ...............
Arvamuse andmine Kadastiku tn 12
maa  riigi  omandisse  jätmiseks
1. Asjaolud  ja  menetluse  käik
Maa-amet Keskkonnaministeeriumi volitatud esindajana esitas Narva Linnavalitsusele 18.01.2012 taotluse nr 6.3-5/14 Viirma karjääri maaüksuse (vaba maa taotluse asendiplaan AT1201160004 pindalaga 4,45 ha) riigi omandisse jätmiseks ja mäetööstusmaa (014; Mt) sihtotstarbe määramiseks.
Vastavalt Vabariigi Valitsuse  03.09.1996.a. määruse  nr 226 „Maa riigi omandisse jätmise kord“ punktile 9 palub Maa-amet määrata maaüksusele aadress. Narva Linnavalitsuse 22.02.2012   korraldusega  nr  …… -k määrati maaüksusele (AT1201160004  pindalaga  4,45 ha) aadress Kadastiku tn 12.

Maareformi  seaduse   §31  lõike 1  punkti 8 alusel jäetakse maa riigi maareservi.
Narva Linnavolikogu 21.10.2010.a. otsusega nr 143 kehtestati „Narva linna tööstuspiirkonna linna osa  üldplaneering“.

Narva linna tööstuspiirkonna linna osa üldplaneeringu seletuskirja punktis 2.5.1.1 on säte  „Juhul, kui lubjakivimaardla võetakse tulevikus aktiivselt kasutusse lubjakivi kaevetöödeks, tuleb peale lubjakivi maardla sulgemist antud ala heakorrastada ja luua karjääri ümber looduslik park“ ning see ei välista osa üldplaneeringu järgi maavara kaevandamist taotletud alal.
Kehtestatud Narva linna tööstuspiirkonna linna osa üldplaneeringuga on Kadastiku tn 12 lubjakivikarjääri maaüksuse  maakasutuse sihtotstarbeks määratud looduslik haljasmaa ning ta moodustab kehtiva linna üldplaneeringu järgi rohevõrgustiku ühe tuumala. Narva linna tööstuspiirkonna linna osa üldplaneeringu järgi on kaevelubade alusel võimalik karjääri kasutuselevõtt senistes piirides lubjakivi kaevetöödeks. 

Narva Linnavolikogu 03.11.2011.a. otsusega nr 141 nõustuti maavara kaevandamisloa andmisega OÜ-le Viirma maaüksusel Kadastiku tn 12. Keskkonnaamet väljastas 05.01.2012.a. OÜ-le Viirma maavara kaevandamise loa registreerimise numbriga L.MK/321207.
Andmed  teiste  isikute  taotluste  kohta: riigi omandisse  taotletavale maaüksusele  ei  ole esitatud   avaldusi  maa ostueesõigusega erastamiseks.

Nimetatud maa-alale ei ole laekunud taotlust  maa  õigusvastaselt  võõrandatud vara tagastamise, kompenseerimise ja õigusvastaselt võõrandatud vara hüvitamiseks Narva linnas. 

Võttes arvesse ülaltoodu, tuleb määrata maaüksusele Kadastiku tn 12 kaevandustegevuse ajaks maakasutuse sihtotstarve mäetööstusmaa (014;Mt) ja nõustuda Kadastiku tn 12 maa riigi omandisse jätmisega.
2. Õiguslikud alused.
Vabariigi  Valitsuse  3. septembri  1996.a.  määruse  nr  226  “Maa  riigi omandisse jätmise kord“ punkt 9 sätestab, et ühe kuu jooksul maa riigi omandisse jätmise toimiku saamise  päevale  järgnevast  päevast arvates annab linnavalitsus arvamuse maa riigi omandisse jätmise kohta, märkides riigi omandisse jäetava  maa  sihtotstarbe ning näitab  eraldi  ära  maa  riigi   omandisse  jätmise  toimikus  toodud  suuruses ja piirides maa riigi omandisse jätmist takistavad asjaolud.
3.  Otsus 
3.1. Nõustuda Narva  linnas, Kadastiku tn 12,  pindalaga 4.45 ha, maa riigi omandisse jätmisega.
3.2  Määrata  Kadastiku tn 12  maaüksusele  sihtotstarve Mäetööstusmaa  (014; Mt).
4.   Rakendussätted
4.1  Käesolev korraldus jõustub seadusega ettenähtud  korras.

4.2  Käesolevat   korraldust  on  võimalik  vaidlustada  Tartu  Halduskohtu  Jõhvi  kohtumajas 

       30 päeva jooksul  alates  jõustumisest.

